text: I V.
  Et faciem quidem Reipubl. inspectantibus haud alia quàm corruptissima offertur; in qua non jus, non leges, non pax valebant, sed studia tantum, eaque acerrima & infestissima nunc surgentium, nunc suc cumbentium factonum; per quas armato in suum exitium populo Mariana quidem Cinnanaque rabies intra urbem praeluserat, ut Syllana tempestas latius intra Italiam tamen, detonaret. Caussa mali, ut recte Florus lib. iv. cap. ii. eadem, quae omnium, nimia felicitas. Per hanc enim dum aliis odio est nimia quorundam potentia, alii partam retinere, alii parem comparare student, aliis procerum, aliis populi, aliis militum sibi studia conciliantibus, facile pauci caeteris majores, Caesar, Crassus, Pompejus de invadenda Repub. quo per priorum temporum dissensiones prope exstincta jam erat, convenêre. Haec prima est triumviralis Oligarchia, qua terrarum orbis imperium trium societate, à Caesare Gallia, à Crasso Asia, à Pompejo Hispania, à singulis maximi exercitus, sunt occupata. Decem annos traxit ista dominatio. Exinde, quoniam mutuo metu tenbantur, ut raro in societate potentiae est concordia, Crassi morte apud Parthos & morte Juliae Caesaris filiae, quae nupta Pompejo generi socerique concordiam matrimonii foedere tenebat, statim aemulatio erupit. Iam, ut idem Florus Ioquitur, Pompejo suspectae Caesaris opes, & Caesari Pompejana dignitas gravis. Nec hic ferebat parem, nec ille superiorem. Inde fax belli civilis. Quo superior Caesar perpetui Dictatoris nomine omnia mox sub potestatem accepit. Multorum ergo certamina de imperio desinunt fere in Oligarchiam, aut potentiam paucorum; haec autem facile se vertit in Monarchiam, sive domina-tionem unius, qui aut melior caeteris sit, aut viribus major. Neque sane est quod magis expediat discordanti Reipubl. quam unius absolutissimus principatus. Supremum fastigium cum non admittat controversias de imperio, & dissidentium aliarum Rerumpubl. praesentissimum remedium sit, haud absurdè illi sentiunt, qui Monarchiam, si quidem eam ingenia hominum pati possint, reliquis imperiorum formis anteferendam esse arbitrantur.